PROTOKOL ZA UČENIKE

SPRJEČAVANJE I SUZBIJANJE EPIDEMIJE COVID-19

Ulazak u školsku ustanovu i kretanje zajedničkim prostorijama

Svako razredno odjeljenje imati će svoje mjesto u dvorištu i vrijeme ulaska u zgradu.

Ulazit će u školu po ranije utvrđenom rasporedu u pratnji predmetnog učitelja kojeg imaju po rasporedu prvi nastavni sat.

Učenici u školu ulaze s ruksakom na leđima zbog obveze pranja /dezinfekcije ruku.

Na ulaznim mjestima u školu biti će postavljeni dozatori s dezinficijensom za dezinfekciju ruku te uputom za korištenje.

Nakon higijene ruku, u pratnji učitelja, učenici će se uputiti prema učionici poštujući donesene epidemiološke mjere (razmak od 1.5 m, maska koja se nosi tako da obuhvati i nos i usta) i prema unaprijed utvrđenoj/označenoj ruti kretanja.

Učenici od 5. do 8.razreda, učitelji predmetne nastave i stručni suradnici **moraju nositi maske** u školskom dvorištu i u zgradi škole (zbog nemogućnosti održavanja razmaka većeg od 1,5 m).

Učenici 1.-4. r ne trebaju nositi maske u razredu,samo za vrijeme ulaska u školu i po hodniku dok idu oprati ruke.

Higijena ruku

Uvesti u rutinu redovito pranje ruku tekućom vodom i sapunom. Pri pranju ruku potrebno je pridržavati se naputaka za pravilno pranje ruku.

Ruke se peru ili dezinficiraju dezinficijensom prije ulaska u svoju skupinu/učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo.

Za pranje ruku treba koristiti tekuću vodu i sapun. Nakon pranja ruku sapunom i vodom, ruke treba osušiti papirnatim ručnikom za jednokratnu upotrebu koji se nakon korištenja baca u koš za otpad s poklopcem.

Prednost se daje pranju ruku tekućom vodom i sapunom. Sredstvo za dezinfekciju treba u količini od 1 do 2 ml nanijeti na suhe i čiste dlanove (jedan potisak ili prema uputama proizvođača). Dlanove i područje između prstiju treba protrljati dok se ne osuše, a sredstvo ne treba isprati. Dezinficijense ne koriste djeca rane i predškolske dobi, niti učenici koji imaju promjene na koži ruku ili ako dezinficijens kod njih izaziva nelagodu.

Dezinficijens se nikako ne treba primijeniti više od dva-tri puta dnevno, jedan potisak ili prema uputama proizvođača.

Korištenje toaleta

Na vratima će biti naznačen maksimalan broj korisnika, označeno mjesto za red i put kretanja. Potrebno je držati se na udaljenosti koliko je moguće većoj od druge djece/učenika, ne manjoj od 1.5m. (primjerice, ako je toalet manje površine dijete može pričekati izvan toaleta da drugo dijete izađe).

***OBAVEZNO JE REDOVITO PRANJE RUKU TEKUĆOM VODOM I SAPUNOM NAKON KORIŠTENJA TOALETA.***

Opće higijenske mjere

Učenici prilikom prolaska nepotrebno ne dodiruju površine ili predmete (npr. rukohvati, spužve, tipkovnica…)

Ne dodiruju usta, nos, oči i lice te ne stavljaju ruke i predmete u usta.

Prilikom kašljanja i kihanja prekriti usta i nos laktom ili papirnatom maramicom koju poslije treba baciti u koš za otpad s poklopcem te oprati ruke.

Pri kašljanju i kihanju treba okrenuti lice od drugih osoba te izbjegavati dodirivanje lica, usta i očiju.

Učenici koriste isključivo svoj školski pribor, ne razmjenjuju osobne stvari s drugom djecom.

Ako se učenik osjeća loše o tome obavještava predmetnog učitelja.

**Obavezno je nošenje marende/užine od kuće. Veliki odmor učenici provode u pratnji učitelja.**

Društveni odnosi

Koliko god je to moguće, potrebno je izbjegavati fizički kontakt (bliski kontakt) učenika iz jedne odgojno-obrazovne skupine/razrednog odjela s učenicima drugih odgojno-obrazovnih skupina/razrednih odjela , prilikom ulaska i izlaska iz ustanove, tijekom cjelokupnog boravka u ustanovi.

Dopušteno je miješanje djece i učenika različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zajedno s drugom djecom/učenicima i učiteljima (npr. tijekom izvođenja izborne nastave, izvannastavnih aktivnosti, dodatne i dopunske nastave, i slično) na način da je prilikom miješanja skupina/razrednih odjela obvezno držati najveći mogući razmak, kao i nošenje maske. Nekoliko odgojno-obrazovnih skupina (razrednih odjela) koje su slične dobi i uobičajeno provode školske i izvanškolske aktivnosti zajedno mogu se spajati na nastavi tjelesne i zdravstvene kulture, u svlačionici, kao i u dvorani uz važeće epidemiološke preporuke. Tijekom glazbenih aktivnosti učenike treba pozicionirati tako da nisu licem okrenuti jedan u drugog (male grupe i veća distanca prilikom pjevanja).

Izbjegavati dijeljenje čaša, šalica, posuđa i pribora za jelo i jela s drugim osobama.

PROTOKOL ZA MARENDU/VELIKI ODMOR,PŠ „KUČIĆE“

HIGIJENA RUKU PRIJE MARENDE

|  |  |  |  |  |  |  |
| --- | --- | --- | --- | --- | --- | --- |
| RAZRED | PRIJEDLOG LOKACIJA NA KOJIMA ĆE BORAVITI RAZREDNI ODJELI | VRIJEME POČETKA ODMORA | VRIJEME ZAVRŠETKA ODMORA | UČITELJSKI WC | UČENIČKI WC | KUHINJA |
| 1.k | Školski vrt | 9:35 | 9:55 |  | X |  |
| 2.k | Školski vrt | 9:40 | 10:00 |  | X |  |
| 3./ 4.k | dvorište | 9:40 | 10:00 | X |  |  |
| 5.k | Školski vrt | 10:20 | 10:40 |  | X |  |
| 6.k | dvorište | 10:20 | 10:40 |  |  | X |
| 7.k | Školsko igralište | 10:25 | 10:45 | X |  |  |
| 8.k | Školsko igralište | 10:25 | 10:45 |  | X |  |

* Prijedlog je da marenda traje 20min.obzirom je manje učenika i pranje ruku ide brže!
* Pri povratku s marende učenici koriste iste wc-e za pranje ruku kao pri izlasku!
* Raspored školskog zvona: 1.blok 8:00-9:35 (8:45-8:50 m.o.)

Veliki odmor 9:35- 9:55/ 10:20- 10:45

2.blok 10: 00 - 11:30

3.blok 11:30 – 13:00

PROTOKOL ZA UČENIKE PŠ“KUČIĆE“

Higijena ruku po ulasku

|  |  |  |  |  |  |  |
| --- | --- | --- | --- | --- | --- | --- |
| Razred | Učionica | Ulaz | Vrijeme | Wc-učiteljski | Wc-učenički | kuhinja |
| 6.k | 1.kat(prva do kuhinje) | glavni | 7.40 |  |  | X |
| 5.k | 1.kat (druga od informatike) | glavni | 7.40 | X |  |  |
| 8.k | 1.kat (druga od kuhinje) | glavni | 7.45 |  |  | X |
| 7.k | 1.kat(informatika) | glavni | 7.45 | X |  |  |
| 1.k | Prizemlje(prva lijevo) | glavni | 7.50 | X |  |  |
| 3./4.k | Prizemlje (druga desno) | glavni | 7.50 |  | X |  |
| 2.k | Prizemlje(prva desno) | glavni | 7.55 |  | X |  |
|  |  |  |  |  |  |  |

\*marenda 9:35 2.k (wc-učenički)

9:40 3./4.k (wc –učenički)

9:35 1.k (wc-učiteljski)